CELEX: 32021R0037
Language: hr
Date: 2020-12-07 00:00:00
Title: Delegirana uredba Komisije (EU) 2021/37 оd 7. prosinca 2020. o izmjeni Delegirane uredbe (EU) 2016/1675 o dopuni Direktive (EU) 2015/849 Europskog parlamenta i Vijeća u pogledu brisanja Mongolije iz tablice u točki I. Priloga (Tekst značajan za EGP)

18.1.2021   
               
               
                  HR
               
               
                  Službeni list Europske unije
               
               
                  L 14/1
               
            
         DELEGIRANA UREDBA KOMISIJE (EU) 2021/37
         оd 7. prosinca 2020.
         o izmjeni Delegirane uredbe (EU) 2016/1675 o dopuni Direktive (EU) 2015/849 Europskog parlamenta i Vijeća u pogledu brisanja Mongolije iz tablice u točki I. Priloga
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ (1), a posebno njezin članak 9. stavak 2.,
         budući da:
         
                     (1)
                  
                  
                     Unija mora osigurati učinkovitu zaštitu cjelovitosti i pravilnog funkcioniranja svojeg financijskog sustava i unutarnjeg tržišta od pranja novca i financiranja terorizma. Direktivom (EU) 2015/849 predviđa se da bi Komisija trebala utvrditi zemlje sa strateškim nedostacima u svojem režimu sprečavanja pranja novca i borbe protiv financiranja terorizma (SPNFT) koji su znatna prijetnja financijskom sustavu Unije.
                  
               
                     (2)
                  
                  
                     Delegiranom uredbom Komisije (EU) 2016/1675 (2) utvrđene su visokorizične treće zemlje sa strateškim nedostacima. Tu bi uredbu trebalo prema potrebi revidirati s obzirom na napredak koji su te visokorizične treće zemlje ostvarile u uklanjanju strateških nedostataka u svojim režimima sprečavanja pranja novca i borbe protiv financiranja terorizma. Komisija bi u svojim procjenama trebala uzeti u obzir nove informacije međunarodnih organizacija i stručnjaka zaduženih za određivanje standarda, kao što su one koje izdaje Radna skupina za financijsko djelovanje (FATF).
                  
               
                     (3)
                  
                  
                     Uzimajući u obzir visoku razinu integriranosti međunarodnog financijskog sustava, veliku povezanost tržišnih subjekata, velik broj prekograničnih transakcija iz Unije ili prema Uniji, kao i stupanj otvorenosti tržišta, smatra se da je svaka prijetnja za međunarodni financijski sustav, povezana sa suzbijanjem pranja novca i financiranja terorizma, ujedno i prijetnja za financijski sustav Unije.
                  
               
                     (4)
                  
                  
                     U skladu s kriterijima utvrđenima u Direktivi (EU) 2015/849 Komisija uzima u obzir novije dostupne informacije, a posebice novije javne izjave FATF-a, dokumente FATF-a „Poboljšanje globalne usklađenosti s mjerama sprečavanja pranja novca i borbe protiv financiranja terorizma: neprekidan proces” te izvješća Skupine FATF-a za preispitivanje međunarodne suradnje u vezi s rizicima koje predstavljaju pojedine treće zemlje u skladu s člankom 9. stavkom 4. Direktive (EU) 2015/849.
                  
               
                     (5)
                  
                  
                     FATF je u listopadu 2019. utvrdio da je Mongolija jurisdikcija sa strateškim nedostacima u SPNFT-u koja je s FATF-om izradila akcijski plan za njihovo uklanjanje. Na temelju toga i najnovijih relevantnih podataka Komisija je u svojoj procjeni u svibnju 2020. zaključila da bi se Mongolija trebala smatrati jurisdikcijom treće zemlje sa strateškim nedostacima u svojem režimu SPNFT-a koji su znatna prijetnja financijskom sustavu Unije u skladu s kriterijima iz članka 9. Direktive (EU) 2015/849. Navedeno je i da je Mongolija u pisanom obliku iskazala visoku razinu političke spremnosti na uklanjanje utvrđenih nedostataka i izradila akcijski plan s FATF-om.
                  
               
                     (6)
                  
                  
                     Od iznimne je važnosti da Komisija stalno prati treće zemlje i procjenjuje promjene njihova pravnog i institucionalnog okvira, ovlasti i postupke nadležnih tijela te djelotvornost njihova režima SPNFT-a s ciljem ažuriranja Priloga Delegiranoj uredbi (EU) 2016/1675.
                  
               
                     (7)
                  
                  
                     FATF je pozdravio znatan napredak koji je Mongolija ostvarila u vezi s poboljšanjem svojeg režima SPNFT-a i istaknuo da je ta zemlja uspostavila pravni i regulatorni okvir za ispunjavanje obveza iz svojeg akcijskog plana u pogledu strateških nedostataka koje je utvrdio FATF. Ta zemlja stoga više nije predmet FATF-ova praćenja u okviru njegova neprekidnog procesa poboljšanja globalne usklađenosti s mjerama SPNFT-a. Ta će zemlja nastaviti surađivati s regionalnim tijelima sličnima FATF-u kako bi dodatno poboljšala svoj režim SPNFT-a.
                  
               
                     (8)
                  
                  
                     Komisija je procijenila informacije o napretku Mongolije u uklanjanju strateških nedostataka.
                  
               
                     (9)
                  
                  
                     Komisija je nakon te procjene zaključila da Mongolija više nema strateške nedostatke u svojem režimu SPNFT-a. Mongolija je povećala djelotvornost svojeg režima SPNFT-a i poduzela mjere za uklanjanje povezanih tehničkih nedostataka kako bi ispunila obveze iz svojeg akcijskog plana u pogledu strateških nedostataka koje je utvrdio FATF. Te su mjere dovoljno opsežne i ispunjavaju nužne zahtjeve da se može zaključiti da su uklonjeni strateški nedostaci utvrđeni u članku 9. Direktive (EU) 2015/849.
                  
               
                     (10)
                  
                  
                     Delegiranu uredbu (EU) 2016/1675 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            U Prilogu Delegiranoj uredbi (EU) 2016/1675 u tablici iz točke „I. Visokorizične treće zemlje koje su u pisanom obliku iskazale visoku razinu političke spremnosti na uklanjanje utvrđenih nedostataka i koje su razvile akcijski plan s FATF-om” briše se sljedeći redak:
            
                        10
                     
                     
                        Mongolija
                     
                  
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 7. prosinca 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 141, 5.6.2015., str. 73.
         
         
            (2)  Delegirana uredba Komisije (EU) 2016/1675 оd 14. srpnja 2016. o dopuni Direktive (EU) 2015/849 Europskog parlamenta i Vijeća utvrđivanjem visokorizičnih trećih zemalja sa strateškim nedostacima (SL L 254, 20.9.2016., str. 1.).